|  |  |
| --- | --- |
|  |  |
|  | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **GRAD ČAZMA**  **GRADSKO VIJEĆE** |

**PRIJEDLOG**

**KLASA: 029-01/25-01/02**

**URBROJ: 2103-2-05/01-25-4**

**ČAZMA, \_\_\_\_\_\_\_\_\_**

Na temelju članka 10. stavka 1. i 2. Zakona o savjetima mladih („Narodne novine“ broj 41/14 i 83/23) i članka 4. i 5. Odluke o osnivanju savjeta mladih Grada Čazme, Gradsko vijeće Grada Čazme na 3. sjednici održanoj \_\_\_\_\_\_\_\_\_ donosi i objavljuje

**JAVNI POZIV**

**za isticanje kandidatura za izbor članova Savjeta mladih Grada Čazme**

**I.**

Ovim Javnim pozivom pokreće se postupak izbora članova Savjeta mladih Grada Čazme (u daljnjem tekstu: Savjet).

**II.**

Članove Savjeta bira Gradsko vijeće Grada Čazme.

**III.**

Kandidature za članove Savjeta temeljem javnog poziva za isticanje kandidatura ističu udruge koje su sukladno statutu ciljano i prema djelatnostima opredijeljene za rad s mladima i za mlade, udruge nacionalnih manjina u Republici Hrvatskoj, učenička vijeća, studentski zborovi, pomladci političkih stranaka, sindikalne ili strukovne organizacije u Republici Hrvatskoj te neformalne skupine mladih (skupina od najmanje 10 mladih).

U trenutku podnošenja kandidature za članstvo u Savjet, kandidati moraju biti u dobi od navršenih petnaest (15) do navršenih trideset (30) godina sa prebivalištem ili boravištem na području Grada Čazme.

Savjet ima tri (3) članova uključujući predsjednika i zamjenika predsjednika. Osoba ne može istodobno biti član Savjeta i član Gradskog vijeća GradaČazme.

Novoizabranim članovima mandat počinje danom konstituiranja Savjeta i traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća Grada Čazme sukladno odredbama zakona kojim se uređuje lokalna i područna (regionalna) samouprava.

**IV.**

Prijedlozi ovlaštenih predlagatelja iz točke III. obavezno sadrže:

* naziv i sjedište ovlaštenog predlagatelja,
* podatke o kandidaturi (ime i prezime, datum i godina rođenja, prebivalište ili boravište – fotokopija osobne iskaznice ili prijave boravišta),
* obrazloženje prijedloga.

Pisani i obrazloženi prijedlozi ovlaštenih predlagatelja iz točke III. (Obrazac za isticanje kandidature za izbor članova Savjeta mladih Grada Čazme) zajedno sa potpisanim Izjavama o prihvaćanju kandidature svakog pojedinog kandidata dostavljaju se osobno u pisarnicu Gradske uprave ili poštom na adresu: Grad Čazma, Trg Čazmanskog kaptola 13, Čazma, s naznakom „Prijedlog kandidata za izbor članova Savjeta mladih Grada Čazme“.

Prijedlog kandidata koji je nepravovremen, nepotpun ili nepravilno sastavljen neće se razmatrati.

**V.**

Rok za dostavu prijedloga je 20 dana od dana objave ovog javnog poziva na mrežnim stranicama Grada Čazme.

**VI.**

Odbor za izbor i imenovanja Gradskog vijeća Grada Čazme Gradskog vijeća Grada Čazme izvršit će provjeru formalnih uvjeta prijavljenih kandidata nakon isteka roka za podnošenje prijava.

Izvješće o provjeri formalnih uvjeta te utvrđivanju popisa važećih kandidatura, Odbor za izbor i imenovanja Gradskog vijeća Grada Čazme Gradskog vijeća Grada Čazme sastavit će u roku 15 dana od isteka roka za podnošenje prijava.

Izvješće iz stavka 2. ove točke dostavlja se Gradskom vijeću Grada Čazme i objavljuje se na mrežnim stranicama Grada Čazme.

**VII.**

Gradsko vijeće Grada Čazme na prvoj sjednici nakon objave popisa važećih kandidatura raspravlja izvješće o provjeri formalnih uvjeta.

Nakon rasprave o izvješću o provjeri formalnih uvjeta, Gradsko vijeće Grada Čazme s popisa važećih kandidatura javnim glasovanjem bira članove Savjeta.

**VIII.**

Sve dodatne obavijesti u svezi ovog Javnog poziva te Obrazac za isticanje kandidature za izbor članova Savjeta mladih Grada Čazme i obrazac Izjave o prihvaćanju kandidature za izbor člana Savjeta mladih Grada Čazme, dostupni su na službenoj mrežnoj stranici Grada Čazme www.cazma.hr

**PREDSJEDNIK GRADSKOG VIJEĆA:**

**Igor Grčić**